KOMENTE DHE REKOMANDIME 
MBI RAPORTIN E MONITORIMIT TË VITIT 2019
PËR Autoritetin për Informimin mbi Dokumentet e Ish-Sigurimit të Shtetit

I. Vlerësim i përgjithshëm 
Autoriteti për Informimin mbi Dokumentet e Ish-Sigurimit të Shtetit administroi dhe menaxhoi fondet publike sipas programit “Planifikimi, menaxhimi dhe administrimi”.
II. Karakteristika kryesore të performancës së shpenzimeve
Në fund të vitit 2019, situata në lidhje me realizimin e shpenzimeve të buxhetit, krahasuar me planin, sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë, paraqitet si më poshtë, në mijë lekë: 

	NR.
	Emërtimi
	Plani
	Fakti
	Përqindja  e realizimit

	1
	Shpenzime personeli
	41,000
	38,771
	94.6%

	2
	Shpenzime të tjera korente
	18,058
	8,923
	49.4%

	3
	Shpenzime kapitale
	2,000
	120
	6.0%

	TOTALI
	61,058
	47,815
	78.3%



Siç shikohet nga tabelat e mësipërme, shpenzimet për AIDiSSH janë realizuar në 94.6 për qind të planit vjetor për shpenzimet e personelit, 49.4 për qind të planit vjetor për shpenzimet e tjera korente, ndërsa vërejmë që ka realizim 6 për qind për shpenzimet kapitale. Në total për vitin 2019, Autoriteti për Informimin mbi Dokumentet e Ish-Sigurimit të Shtetit ka një realizim faktik të shpenzimeve buxhetore në masën 78.3 për qind.
III. Informacion mbi volumin dhe madhësinë e ndryshimit të buxhetit.
Për këtë institucion, duke u nisur nga buxheti fillestar miratuar me ligjin nr. 99/2018 sipas të cilit totali i buxhetit ka qenë 58.000 mijë lekë, krahasuar me buxhetin përfundimtar prej 61.058 mijë lekë, ka ndryshime të cilat kanë ardhur si rezultat i shtesës së fondit akorduar për fond të veçantë dhe shtesës në shpenzime për pagat, në zbatim të Aktit Normativ nr. 2 datë 2.10.2019 “Për disa ndryshime në ligjin nr.99/2018, “Për buxhetin e vitit 2019”.

IV. Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese, në mijë lekë:
	Programi
	Shpenzime korente
	Shpenzime Kapitale

	
	Institucioni
	SIFQ
	Diferenca
	Institucioni
	SIFQ
	Diferenca

	Planifikimi, Menaxhimi dhe Administrimi
	47 695
	47 695
	0
	120
	120
	0

	Totali
	47 695
	47 695
	0
	120
	120
	0



Siç shikohet nga tabela, nuk ka mospërputhje të të dhënave faktike të raportuara nga institucioni me të dhënat faktike të siguruara nga e Sistemi Informatik Financiar i Qeverisë si për shpenzimet korente edhe për ato kapitale. 

Nga të dhënat e Sistemit Informatik Financiar të Qeverisë si dhe nga raportimi i institucionit, konstatojmë se për AIDiSSH nuk janë realizuar të ardhura jashtë limitit.

Në Programin “Planifikim, administrim dhe menaxhimi”, sipas raportit të institucionit produkti i këtij institucioni është “Kërkesa të trajtuara”, të cilat në raport paraqiten të detajuara për llojin dhe natyrën e tyre si dhe mënyrën se si janë procesuar. Në relacionin shoqërues të raportit të monitorimit të paraqitur nga AIDiSSH dhe në komentet e Anekseve, jepen sqarime mbi lidhjen e realizimit të qëllimit dhe objektivave të politikës së programit nëpërmjet realizimit të produkteve nga përdorimi i fondeve të planifikuara për këtë program.

V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të AIDiSSH, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 

· Raporti i monitorimit të AIDiSSH ka të plotësuara tabelat dhe gjithashtu në relacionin e tij ka një analizë të treguesve të performancës. Gjithsesi theksojmë se ka vend për saktësim në plotësimin e informacionit sasiorë dhe vleror. 

· Të  dhënat faktike të raportuara nga institucioni duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga AIDiSSH janë të njëjta me të dhënat faktike të siguruara nga SIFQ, si për shpenzimet korente edhe për shpenzimet kapitale.

· Raporti i monitorimit të vitit 201, hartuar nga Autoriteti për Informimin mbi Dokumentet e Ish-Sigurimit të Shtetit është publikuar në faqen zyrtare të këtij institucioni në linkun: www.autoritetidosjeve.gov.al


Mbështetur në sa më sipër duke parë edhe paraqitjen e raportit të AIDiSSH, vlerësojmë jo vetëm paraqitjen në kohë të tij por edhe paraqitjen sipas standardeve të udhëzimit të monitorimit.

